**P360/3**

**LUGANDA**

**Paper 3**

**Uganda Advanced Certificate of Education**

LITULICA MU LUGANDA

**Olupapula Olwokusatu**

Essaawa ssatu(3)

**EBIGOBERERWA:**

* *Olupapula luno lugabanyiziddwamu ebitundu bisatu* ***A, B*** *ne* ***C****.*
* *Mu kitundu* ***A****, kolamu ekibuuzo* ***kimu****.*
* *Mu kitundu* ***B****, kola ekibuuzo kya* ***Puloozi*** *n’ekibuuzo* ***kimu*** *okuva mu* ***bitontome****.*
* *Mu kitundu* ***C****, kolamu ekibuuzo* ***kimu****.*
* *Ddamu ebibuuzo* ***bina (4)*** *byonna awamu.*

**Turn Over**

**EKITUNDU A (ENGERO ENJIIYE)**

***Ddamu ekibuuzo kimu ng’okiggya mu nnamba 1, 2, 3 oba 4.***

 **M. B. NSIMBI: Bwali Butamanya**

1. “Ensimbi zange okuzeeriira tekisinga! Nze siraba mugaso oguli mu kusomesa abaana abawala.”

 (i) Ebigambo ebyo biggyiddwa mu ssuula ki? (obubonero 02)

 (ii) Eyayogera ebigambo byo yeekuba atya endobo? (obubonero 03)

 (iii) Weesigame ku lugero lwonna owabule ku ndowooza eyo. (obubonero 20)

2. “………… ebyo eby’abakulu nga gwe okuwa amagezi abasajja abakulu nga nze byali bya dda kaakano tebikyakola.”

 (i) Nnyonnyola ku magezi agasambajjibwa. (obubonero 03)

 (ii) Omwogezi w’ebigambo ajjudde obutamanya. Ttaanya. (obubonero 22)

**E. K. N KAWERE: Zinunula Omunaku**

3. Awo n’amukyukira n’amugamba nti. “Omulimu gwe wantuma guwedde, ono lwaliba n’effumu n’engabo mu mukono gwe, aliyimiriza eggye.”

1. Mulimu ki ogwogerwako? (obubonero 02)
2. Eyagambibwa ebigambo ebyo yayanukula atya? (obubonero 03)
3. Biki ebiraga nti ebigambo ebyo byatuukirira? (obubonero 12)
4. Omwogezi w’ebigambo ebyo azimbiddwa atya mu lugero? (obubonero 08)

4. Entiisa etuzimbirwa mu lugero etuggyirayo etya emiramwa egyenjawulo, omuwandiisi gyaluubirira okututuusaako? (obubonero 25)

**EKITUNDU B**

***Mu kintundu kino ddamu ekibuuzo nnamba 5 ne kirala kimu okuva mu bitontome***

**PULOOZI**

5. Soma ekitundu kino n’oluvannyuma oddemu ebibuuzo ku nkomerero yaakyo.

 Obadde okimanyi nti enzikiriza y’omuntu kiba kya bugagga kye ekyenkizo mu biseera nga zikyamukubira enduulu? Ensi eno gy’eva ne gy’ekoma abantu nfaafa abalina enzikiriza ez’enjawulo ezibafuula kye bali eriyo abakkiririza mu bantu banaabwe era oluusi nebabakoppako n’enjogera oba eŋŋombo ze bakozesa mu mbeera ezaabulijjo. Tekikwewuunyisa kusanga Naŋŋanda ng’ayogeza kabiite we oba enkerembe ze nga zeeyisa nga ye.

 Abalala bakkiririza mu nsozi, emiti, ennyanja, amayinja, ebibumbe eby’enjawulo ebisolo ssaako n’emizimu gya bajjajja abaalamaga edda olw’ezangwa. Omuntu afuba nnyo okutuukiriza n’okukwata obulombolombo bwonna obugendera ku kintu ky’asinza. Era buli kimutuukako akitwala nti waliwo by’ataatuukiriza bulungi. Wano mu Buganda amaanyi agava mu bbanga lye tuyita olubaale bwegatemba omuntu tugamba nti, akongozze lubaale. Era asobola okutegeeza banne ebiba bitagenda bulungi n’okutereeza eby’agombagana.

 Waliwo amaanyi agaava bunaayira agawaliriza abantu abamu okulya abafu ababeera baziikiddwa mu ntaana. Ago gayitibwa “BITAMBO” anti bitambirirwa buzzeeko eddiba olwo n’olaba ejjano nga bawenyuka n’okujjulukuka ng’obudde buweewo. Ekiddirira kuyita mufu n’akukunukayo mu magombe n’alyoka abuukabuuka ng’ekikere nga bamutwala okukavvula. Abantu abengeri eyo waliwo obubonero obubalaga gwe nange bwe tumanyi obulungi okugeza abawala obutawayira, babazaaliramu ku luggya. Wadde babeera baamyuka okubaza buli kirime, okulunda ennyo ebisolo ebiddugavu, okwesiba emigaga mu biwato oba ku ssaabiro n’ebirala nfaafa. Waliwo n’ebika eby’ogerwako mbu nabyo mwe musinga abaguluusi, kale naawe noonyereza!!

 Ba kyeruppe be tuyita abazunzi be mwakazaako abazungu n’abawalabbu bakkiririza mu katonda waabwe, nti ali omu yekka mu ggulu ne mu nsi era wa buggya ku nzikkiriza endala zonna mu bulamu. Ebitabo ebitukuvu bitulaga nti katonda yatukwatirwa ekisa natusindikira omwana we Yesu muyite Yisa Masiya. Yabonaabona ku lwaffe olw’ebibi ebikolebwa naye omuntu akyagaanye okulongooka wadde ekitabo akisoma entakera. Waliwo obubonero obwe nkukunala obulaga amaanyi ga Yesu, okugeza mu Buyudaaya wadde tebakkirriiza mu Yesu abasinga, naye entaana mwe yaziikibwa ekyaliyo n’ebimu ku biremba bye yeesiba. Engule y’amaggwa kigambibwa yaterekebwa bulungi olumu omusosodooti yatukuza omugaati n’evviinyo yagenda okwetegereza nga bifuuse musaayi gwa Yesu gwennyini.

 Omusajja eyakulira abasirikale abaakomerera Yesu muyite “Kapiteeni” Yesu yamuwa ekibonerezo kya butafa era nakati w’osomera bino gyali mu nsi eya Bubirigi mulamu era takaddiwa afaanana ng’owemyaka amakumi ana. Yakoowa okuwasa era atya okuwasa ayogera bulungi oluzungu n’oluyudaaya. Naye okumutuukako si kyangu era kikutwalira akabanga akawera. Mu nsangi zino abavubuka balina enzikiriza mu mutimbagano oba amasimu ag’ebbeyi olwo n’ekibafuula ab’omulembe abantu bakkiririza mu kunywa enjaga n’ebitamiiza ebirala olwo n’ebafuuka ekyenyinyalwa. Kale olwo wenkubuuliza nti gwe oli wa nzikiriza ki?

 **Ebibuuzo**

 (i) Omunnyumya ayise mu makubo ki okutuseetulira omulamwa gwe.

 (obubonero 08)

 (ii) Nnyonnyola embeera omunyumya mwaseetulidde emboozi owe n’ensonga ezimuviiriddeko okubeera mu mbeera ezo. (obubonero 06)

 (iii) Laga bulungi ebifaananyi omunyumya byatukubidde okuggyayo omulamwa gwe. (obubonero 06)

 (iv) Leeta amakulu g’ebigambo bino nga bwe bikozeseddwa. (obubonero 05)

* Olwezangwa
* Akongozze
* Ebyagombagana
* Emigaga
* Abaguluusi

**EBITONTOME**

**F.M MASAGAZI: Mpaawo Kitakya**

6. Soma ekitontome kino wammanga oddemu ebibuuzo ebikikwatako.

 KYE NJE NKIMANYE

 Okumanya njize,

 Ebintu by’ensi,

 Bizibu okumanya,

 Oyo asirise ssebo,

 Naye nno amanya!

 N’asirika amanya,

 Ekikere togaya,

 Abakyo bwe bafa,

 Abika ng’abise,

 Mu budde musana,

 Kigula taba

 Nga kissa ku bbali!

 Ttogo bw’agoba,

 Nga kiggyayo taba,

 Kissa ku mumwa

 Emiranga ki nnyabo

 Nga gibuna ekiro,

 Taata ye yafa,

 Ssenga n’addako!

 Wayita bbiri

 Mukoddomi kufa,

 Eggulo jjo, luli

 Ne jjaja n’agenya

 Kaakati nkapye!

 Kitaka Amira?

 Abako mwanguwe,

 Abakulu n’abato,

 Ennyimbe zaabe,

 Asika asike,

 Tufune essanyu,

 N’emmindi tugula!

 N’asirika amanya

 Ekikere ky’olaba

 Bwe babika kati

 Kirinda lulala

 Nga kifunye endasi

 Mu mazzi mu nkuba

 **Ebibuuzo**

 (i) Ekitontome kino kisengekeddwa kitya? (obubonero 05)

 (ii) Obukugu bw’omuwandiisi bw’eyolese butya mu kitontome kino? (obubonero 08)

 (iii) Nnyonnyola ku ngeri omutontomi gyattaanyizzamu omutwe gw’awadde ekitontome. (obubonero 08)

 (iv) Omutontomi ali mu mbeera ki era lwaki? (obubonero 04)

7. Nnyonnyola n’ebyokulabirako ebikakasa nti omuwandiisi w’ebitontome bino wa kyasa. (obubonero 25)

**OKOT P’BETEK: Omulanga Gwa Lawino**

***(Kyakyusibwa – Abasi Kiyimba)s***

8. Soma ekitontome kino wammanga n’oluvannyuma oddemu ebibuuzo ebikikwatako.

 **ABAASOMA MWAFUUKA MIZINDAALO GYA BAZUNGU**

 Nze nail nkulira abawala

 Mu kitundu ky’ewaffe,

 Eddaala lino nalituukako

 Kuba nali mukyamufu nnyo

 Nga siri, muntu wa kwefetafetta.

 Nali muwala mugezi

 Nga sirina mansonyi ga kasiru.

 Abawala abamu ge baba nago

 Olususu lwange lwali luweweevu,

 Era na buli kati bw’olutunuulira,

 Naddala nga lwaseeko akeezi

 Lutemagana naawe n’owuniikirira.

 Ocol we yannengerera mu bangi

 Alyoke aŋŋambe obugambogambo

 Amabeere gange gaali ga bikonde,

 Nga ntambuza lyanyi,

 Bwe nakubanga omusinde

 Ettaka ne likankana,

 Ng’eno amabeere ku kifuba bwe gatekena.

 Natambulanga neeyagala

 Nga njolesa ensigo yange eyalengejja.

 Nga bwe ngiyuuyayuuya obulungi nti

 Efaananako ekimuli kya **byonna**

 Ekifuuyiddwako akawewowewo k’omuttuntu

 Bannyinaze banneenyumirizangamu nnyo

 Nga n’erinnya bankazaako lya **Nya – Dyang**

 Olw’engeri gye nneeyagalangamu,

 Gali ng’agayimba akayimba

 Akekimpowooze akagamba nti

 Taata tereeza ekiraalo

 Taata tereeza ekiraalo

 Ente zijja

 Abawala be nali nkulembera

 Tewali yali anneepimamu

 Mu kulabika obulungi

 N’okutambula essimbo

 Erinnya lyange

 Lyanyaanyaagira ng’ekkondeere

 Mu bantu be payiira bonna

 Nasunanga entongooli

 Ne nnyimbirako n’obuyimba

 Obusuuta owoomukwano

 Abantu bonna ne bawuniikirira.

 Ocol mwami wange

 Mukwano gwange

 Biki ebyo byoyogera?

 Weerabidde bwe wantunuzanga ebikalu

 Ng’olaba ebeere lyange bwe lyesunda?

 Ka mbabuulire mmwe bannange

 Omusajja gwe mulaba anjolonga kati

 Yajja nga mu kasisira ka mmange

 Nayavula, ne yeeziribanga

 N’akaaba amaziga agajjulujjulu

 “Era Lawino n’omala ogaana,

 Mazima nnyinza okufa”

 **Ebibuuzo**

(i) Nnyonnyola ku nzimba y’ekitontome ky’osomye. (obubonero 07)

(ii) Okulaajana kw’omutontomi kuvudde ku ki? (obubonero 04)

(iii) Omutontomi ali mu mbeera ki? Nnyonnyola. (obubonero 04)

(iv) Lwaki omutontomi agamba nti erinnya lyange lyanyanyagira nga ekkondeere?

 (obubonero 03)

1. Obukugu bw’omuwandiisi mu kitontome kino bweyolese butya? (obubonero 07)

9. Bw’osoma “Omulanga gwa Lawino” tosigala kye kimu. Kiriziganya n’endowooza eyo. (obubonero 25)

**EKITUNDU C (EMIZANNYO)**

***Ddamu ekibuuzo kimu mu kitundu kino***

**ELLY N. KYEYUNE: Bemba Musota**

10. LUSWATA: Ekijja okusooka okumuzibuwalira kwe kufuga abantu abalina endowooza n’ebigendererwa ebyenjawulo

 NALWOGA: Naye nze nneesize nti obumanyirivu bwe bujja kumuyamba okufuga.

 (a) Ebigambo ebyo biggyiddwa mu kitundu ki eky’omuzannyo? (obubonero 02)

 (b) Ebigambo bya Luswata bituukira bitya ku bantu abamu mu lugero?

 (obubonero

 (c) Obumanyirivu bw’omuntu ayogerwako Nalwoga, omuwandiisi abwolese atya?

11. “………… kino kitegeeza nti neetooloddwa birerya by’abantu? ….. temuliimu miramwa.”

 (a) Ani ayogera ebigambo ebyo? (obubonero 02)

 (b) Ebigambo ebyo yasinziira ku ki okubyogera? (obubonero 03)

 (c) Ebigambo ebyo bituggyirayo bitya ekifananyi kya kabyogera? (obubonero 20)

**WYCLIFF KIYINGI: Lozio bba Ssessiria**

12. Omuzanyo guno guddukiridde gutya Buganda? (obubonero 25)

13. ……….nange nagenze okulaba nga Girigooli akozesa olugezigezi angoba wano ………… nange kwe kusitukiramu ggende.

 (a) Baani aboogera nga bwe baddiriŋŋana? (obubonero 03)

 (b) Kiki ekyali ky’ogerwako mu kiseera ekyo? (obubonero 02)

 (c) Omwogezi ow’okubiri atuggyiddeyo atya ebintu bino

 (i) katemba (obubonero 10)

 (ii) okudibaga obuwangwa (obubonero 10)

***BIKOMYE WANO***